اوروپا شامپیونلوغو اؤنجه‌سی سون حاضرلیق اویونوندا اسلوونی و تورکیه بو آخشام قارشی-قارشییا گله‌جک.
اسلوونی‌نین باشکندی لیوبلیانانین استوزیس ایستادیومون‌داکی موباریزه تورکیه ساعاتیله 21.15ده باشلایا‌جاق.
قروپ مرحله‌سی‌نین سون اویونوندا ایسلندین 1-0 مغلوب ائده‌رک آدینی فینالا یازدیران میللی تیم، آردین‌دان چیخدیغی 6 خصوصی موسابیقه‌ده یالنیز 1 دفعه مغلوب اولدو. آی-اولدوزلو قروپ، ایلک اویونوندا قطری 2-1 مغلوب ائدرکن، ایکینجی اویونوندا ایسه ایستانبولدا یونانیستانلا 0-0 برابره قالدی آنجاق قوناق قروپون قایدا خاریجی اویونچو آپاردیغی سببیله فیفا موسابیقه‌نین نتیجه‌سینده 3-0 تورکیه لهینه قیدیات ائتدی.
داها سونرا اوروپا شامپیونلوغو اوّلی گئنیش کادرو ایله تکرار توپ‌لانان میللی‌لر، آنتالیادا سوئدی و  اتریشی 2-1لیک حساب‌لارلا کئچدی.
آردین‌دان منچستر شهرینده اینگیلتره‌نین رقیبی اولان میللی تیم، موسابیقه‌ده موباحیثه‌لی داور قرارلاری ایله 2-1 مغلوب آیریلا‌راق بو دؤوردکی حاضرلیق اویون‌لاریندا تک مغلوبیتینی یاشادی.
آ میللی تیمی، سون خصوصی قارشیلاشماسیندا ایسه قاراداغی آنتالیادا 1-0لیق حسابلا کئچمگی باجاردی.
